268 



I November 1862 erholdt Selskabet Originalen og Afskriften til- 

 sendt, og den har været brugt ved den philosophiske Klasses 

 her følgende Bedømmelse: 



Efterat have gjennemgaaet den os som Besvarelse af Vi- 

 denskabernes Selskabs philosophiske Priisspørgsmaal for 1860 — 

 61 tilsendte Afhandling maae vi finde at Forfatteren har udviist 

 et godt Kjendskab til det Schellingshe System saavelsom til den 

 nyere Philosophies Historie i Almindelighed, ligesom han ogsaa 

 i Sammenstillingen af det Schellingske System med andre Sy- 

 stemer navnligt med Kants og Hegels og i Opfatningen og Be- 

 dømmelsen af flere enkelte Punkter har lagt en ikke almindelig 

 critisk Skarpsindighed for Dagen. Derimod kunne vi ikke finde 

 at Forfatteren tilstrækkeligt har indladt sig paa selve den fore- 

 lagte Opgave: en Vurdering af Schellings Lære om negativ og 

 positiv Philosophic, der maatte have indeholdt en Undersøgelse 

 om, hvorvidt der ved denne Lære er skeet et Fremskridt i Phi- 

 losophien , der maatte have Indflydelse paa Philosopheringen i 

 Almindelighed, forsaavidt der herved maatte være anviist en ny 

 Vei til Behandlingen af de philosophiske Problemer — en Un- 

 dersøgelse, der burde have været anstillet under Henblik til 

 det af Schelling selv fra dette hans nye Standpunkt Præsterede, 

 navnligt i hans Mythologiens og Aabenbaringens Philosophie. 

 Uagtet al Lærdom og Skarpsindighed findes der i Forfatterens 

 Afhandling kun lidet til Besvarelsen af delte universelle Spørgs- 

 maal, idet han, om end ikke uden Critik i det Enkelte, over- 

 veiende forholder sig refererende og sammenstillende, men ikke 

 selvstændigt philosopherende. Vi kunne derfor ikke stemme 

 for, at Prisen tilkjendes Forfatteren. 



Kjobenliavn, den 26dc Januar. 

 fred. C/tf. Sibbern. H. L. Martensen. 



Klassens Dom blev tiltraadt af Selskabet. 



